LATVIJAS REPUBLIKA

DAUGAVPILS VALSTSPILSĒTAS PAŠVALDĪBAS IESTĀDE

**SOCIĀLAIS DIENESTS**

Reģ. Nr. 90001998587, Vienības iela 8, Daugavpils, LV-5401, tālr. 654 23700, fakss 654 40930

e-pasts: socd@socd.lv

Daugavpilī

**APSTIPRINU:**

pamatojoties uz 2024.gada 25.aprīļa

Daugavpils valstspilsētas pašvaldības domes

Lēmuma Nr.212 - 3.punktu

Daugavpils valstspilsētas pašvaldības izpilddirektore

Sabīne Šņepste

*\_\_\_\_\_\_\_\_\_\_\_\_\_\_\_\_\_\_\_\_\_*

**ELEKTRONISKĀS IZSOLES NOTEIKUMI**

1. **Vispārīgie noteikumi**
	1. Šie noteikumi paredz kārtību, kādā organizējama Daugavpils valstspilsētas pašvaldības iestādes „Sociālais dienests” (turpmāk – Dienests) mantas atsavināšana procedūra, pārdodot atsavināmo kustamo mantu elektroniskā izsolē ar augšupejošu soli.
	2. Izsoli organizē atbilstoši “Publiskas personas mantas atsavināšanas likumam”, kas reglamentē jautājumus, kuri nav noteikti šajos noteikumos un Daugavpils valstspilsētas pašvaldības domes lēmumā Nr.212 no 25.04.2024.
	3. Elektroniskā izsole notiek elektronisko izsoļu vietnē – Tiesu administrācijas Izpildu lietu reģistra modulī “Elektronisko izsoļu vietne” (turpmāk – EIV) (pieejams: **https://izsoles.ta.gov.lv)**, kas izveidota saskaņā ar Civilprocesa likuma 605.1 pantu. Elektroniskā izsole notiek, ievērojot Publiskas personas mantas atsavināšanas likumu, normatīvos aktus par kārtību, kādā veic darbības elektronisko izsoļu vietnē, un šos izsoles noteikumus.
	4. Izsoli organizē un vada Dienesta elektroniskās izsoles komisija.
	5. Izsole norisinās elektronisko izsoļu vietnē**.**
2. **Informācija par objektu**
	1. Atsavināmais objekts: vieglais pasažieru transportlīdzeklis – **automašīna VOLKSWAGEN CADDY,** valsts reģistrācijas Nr.JS9372, šasijas Nr.WV2ZZZ2KZ9X105772, 1.reģistrācijas datums 31.03.2009., motora tilpums 1896 m3, degviela – dīzeļdegviela, krāsa – melna, nobraukums 310 000 km (turpmāk – Kustamā manta).
	2. Kustamā manta atrodas 18.novembra ielā 354A, Daugavpilī, Daugavpils sociālās aprūpes centra teritorijā.
	3. Kustamā manta pieder Daugavpils valstspilsētas pašvaldības iestādei “Sociālais dienests” un atrodas Daugavpils valstspilsētas pašvaldības domes grāmatvedības uzskaitē (inventāra Nr.12311101).
	4. Kustamā manta tiks nodota Izsoles uzvarētājam ar nodošanas – pieņemšanas aktu pēc pirkuma līguma noslēgšanas.
	5. Izsolāmo mantu iespējams apskatīt, iepriekš sazinoties ar Dienesta Daugavpils sociālās aprūpes centra Saimniecības sektora vadītāja p.i. Aleksandru Žavoronkovu, tālrunis 20368550, e-pasta adrese: aleksandrs.zavoronkovs@socd.lv.
3. **Objekta cena un samaksas kārtība**
	1. Kustamās manta izsoles sākumcena ir EUR 1800,00 (viens tūkstotis astoņi simti *euro*, 00 centi).
	2. Kustamās mantas cenas paaugstinājuma “solis” izsoles gaitā – EUR 50,00(piecdesmit *euro*, 00 centi).
	3. Maksāšanas līdzekļi - *euro*.
	4. Nosolīto cenu (PVN 21% jāmaksā papildus) pircējam jāsamaksā nedēļas laikā kopš izsoles dienas.
	5. Izsolē piedāvātā augstākā summa tiek uzskatīta par kustamās mantas pirkuma maksu. Iemaksātā nodrošinājuma summa tiek ieskaitīta pirkuma maksā.
	6. Izsoles reģistrācijas maksa netiek ieskaitīta kustamās mantas pirkuma maksā.
	7. **Nodrošinājuma nauda –** 10 % no kustamās mantas nosacītās cenas, t.i. EUR 180,00 (simtu astoņdesmit *euro*, 00 centi) 10 dienu laikā no kustamās mantas izsoles sludinājumā norādītā izsoles sākuma datuma ieskaitāma Daugavpils valstspilsētas pašvaldības, Reģ.Nr. 90000077325, AS “Swedbank”, konta Nr. LV69HABA0001402041250, SWIFT: HABALV22, **maksājuma mērķī norādot – Automašīnas VW Caddy (JS9372) izsoles nodrošinājums**, Nodrošinājums uzskatāms par iesniegtu, ja attiecīgā naudas summa ir ieskaitīta norādītajā bankas kontā.
	8. **Maksa par dalību** e-izsolē jāieskaita Tiesu administrācijas norēķinu kontā. (Dalības maksa iemaksājama Tiesu administrācijas kontā saskaņā ar elektronisko izsoļu vietnē reģistrētam lietotājam sagatavoto rēķinu.)
	9. Sludinājumi par kustamās mantas izsoli publicējami Dienesta mājaslapā: [www.socd.lv](http://www.socd.lv), un Daugavpils valstspilsētas pašvaldības mājaslapā www.daugavpils.lv
	10. Ar izsoles noteikumiem var iepazīties elektroniski Dienesta mājaslapā: [www.socd.lv](http://www.socd.lv), Daugavpils valstspilsētas pašvaldības mājaslapā www.daugavpils.lv un <https://izsoles.ta.gov.lv>.
	11. Izsoles rezultātus apstiprina Daugavpils valstspilsētas pašvaldības izpilddirektore Sabīne Šņepste.
	12. Lēmumu par atkārtotu izsoli vai atsavināšanas procesa pārtraukšanu pieņem Izsoles komisija.
	13. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem un Publiskas personas mantas atsavināšanas likumu.
4. **Izsoles dalībnieki**
	1. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nekustamo vai kustamo īpašumu, un kura līdz reģistrācijas brīdim ir iemaksājusi nodrošinājuma naudu un autorizēta dalībai izsolē, un kurai nav Valsts ieņēmuma dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 EUR, kā arī nav maksājumu (nodokļi, nomas maksājumi utt.) parādu attiecībā pret Daugavpils valstspilsētas pašvaldību.
	2. Izsoles dalībniekam nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
5. **Izsoles pretendentu reģistrācija Izsoļu dalībnieku reģistrā**
	1. Autorizācija izsolei notiek desmit dienu laikā no šo noteikumu 6.1. punktā norādītā izsoles sākuma datuma elektronisko izsoļu vietnē <https://izsoles.ta.gov.lv> uzturētā izsoļu dalībnieku reģistrā.
	2. Izsoles pretendenti – fiziskas personas, kuras vēlas savā vai cita vārdā vai juridiskās personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:
		1. Fiziska persona:
			1. Vārdu, uzvārdu;
			2. Personas kodu vai dzimšanas datumu (persona, kurai nav piešķirts personas kods);
			3. Kontaktadresi;
			4. Personu apliecinoša dokumenta veidu un numuru;
			5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
			6. Personas papildu kontaktinformāciju – elektroniskā pasta adresi un tālruņa numuru (ja tāds ir).
		2. Fiziska persona, kura pārstāv citu fizisku vai juridisku personu, papildus punktā norādītajam, sniedz informāciju par:
			1. Pārstāvamās personas veidu;
			2. Vārdu, uzvārdu fiziskai personai vai nosaukumu juridiskai personai;
			3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
			4. Kontaktadresi;
			5. Personu apliecinoša dokumenta veidu un numuru fiziskai personai;
			6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
			7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
			8. Attiecīgās lēmējinstitūcijas lēmumu par īpašuma iegādi juridiskajai personai.
	3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
	4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
	5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
	6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
	7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
	8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	9. Izsoles pretendents netiek reģistrēts, ja:
		1. nav vēl iestājies vai ir beidzies pretendentu reģistrācijas termiņš;
		2. ja nav izpildīti visi šo noteikumu 5.2.1.punktā vai 5.2.2.punktā minētie norādījumi;
		3. konstatēts, ka pretendentam ir izsoles noteikumu 4.1.punktā minētās parādsaistības;
	10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.
	11. Izsoles pretendentam pirms reģistrācijas izsolei ir tiesības iepazīties ar objektu, tā tehniskajiem rādītājiem – dokumentiem, kuri raksturo pārdodamo objektu un ir izsoles rīkotāja rīcībā.
6. **Izsoles norise**
	1. **Izsoles sākums** ir sludinājuma publicēšanas dienā EIV. Izsoles sākuma datums ir norādīts EIV, Sociālā dienesta un Daugavpils valstspilsētas pašvaldības tīmekļvietnē. Izsolei autorizētie dalībnieki drīkst izdarīt solījumus visā izsoles norises laikā.
	2. **Izsoles noslēgums** ir divdesmitajā dienā no šo noteikumu 6.1.punktā noteiktā laika. Izsoles beigu datums ir norādīts EIV, Sociālā dienesta un Daugavpils valstspilsētas pašvaldības tīmekļvietnē.
	3. Pēc izsoles noteiktā termiņa beigām sistēma automātiski slēdz izsoles solīšanas vietni un atspoguļo slēgšanas laiku un augstāko nosolīto summu. Šī informācija ir publiski pieejama EIV vēl 30 dienas pēc izsoles slēgšanas.
	4. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
	5. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
	6. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
	7. Izsoles dalībniekiem, kuri piedalījušies izsolē, bet nav nosolījuši izsoles Objektu, četrpadsmit darba dienu laikā pēc attiecīgā iesnieguma saņemšanas tiek atmaksāts izsoles nodrošinājums.
	8. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
7. **Izsoles rezultātu apstiprināšana un līguma noslēgšana**
	1. Izsoles komisija septiņu darba dienu laikā izsniedz izsoles uzvarētājam paziņojumu par pirkuma summu.
	2. Izsoles dalībniekam, kurš nosolījis augstāko cenu, pēc paziņojuma un **priekšapmaksas rēķina saņemšanas saskaņā ar izsoles rezultātiem** ne vēlāk kā vienas nedēļas laikā jāpārskaita Daugavpils valstspilsētas pašvaldības AS “Swedbank” norēķinu kontā LV69HABA0001402041250 pirkuma summu, kas atbilst starpībai starp augstāko nosolīto cenu un iemaksāto nodrošinājumu, **maksājuma mērķī norādot: “Par izsolāmo kustamo mantu automašīnu VW Caddy (JS9372)”**. Pēc maksājumu veikšanas maksājumu apliecinošie dokumenti papildus nosūtāmi elektroniski uz e-pasta adresi: socd@socd.lv.
	3. Ja īpašumu nosolījušais izsoles dalībnieks šo noteikumu 7.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
	4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
	5. Ja 7.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
	6. Pirkuma līgumu pircējs paraksta 7 (septiņu) dienu laikā pēc izsoles rezultātu apstiprināšanas un priekšapmaksas rēķina apmaksas.
	7. Pirkuma līgumu paraksta Dienesta vadītājs vai viņa prombūtnes laikā vadītāja vietnieks.
8. **Nenotikusi izsole**
	1. Izsoles komisija pieņem lēmumu par izsoles atzīšanu par nenotikušu:
		1. ja uz izsoli nav autorizēts neviens izsoles dalībnieks;
		2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu;
		3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		4. ja neviens izsoles dalībnieks nav pārsolījis izsoles sākumcenu;
		5. ja vienīgais izsoles dalībnieks, kurš nosolījis izsolāmo mantu, nav parakstījis izsolāmā īpašuma pirkuma līgumu;
		6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
		7. ja izsolāmo mantu nopirkusi persona, kurai nav bijušas tiesības piedalīties izsolē.
9. **Izsoles rezultātu apstrīdēšana**

9.1. Izsoles rezultātus var apstrīdēt pie Daugavpils valstspilsētas pašvaldības izpilddirektores Sabīnes Šņepstes 7 (septiņu) dienu laikā pēc tam, kad izsoles komisija ir apstiprinājusi izsoles protokolu.

1. **Īpašie noteikumi**
	1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
	2. Izsoles pretendenti, dalībnieki piekrīt, ka Izsoles komisija veic personas datu apstrādi, pārbaudot sniegto ziņu patiesumu.
	3. Iegūtie personas dati tiek apstrādāti ievērojot Fizisko personu datu apstrādes likuma 25.panta pirmo, trešo un ceturto daļu, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Pielikumā: pirkuma līguma projekts.

Daugavpils valstspilsētas pašvaldības iestādes

“Sociālais dienests”

Vadītāja M.Gerasimova

Sagatavoja:

Daugavpils valstspilsētas pašvaldības iestādes

“Sociālais dienests”

Juridiskā sektora juriste K.Cimoška

Pielikums

Kustamās mantas –pirkuma līguma

PROJEKTS

Daugavpilī 2024.gada \_\_.\_\_\_\_\_\_\_\_\_

**Daugavpils valstspilsētas pašvaldības iestāde “Sociālais dienests”**,reģ.Nr.90001998587, juridiskā adrese: Vienības iela 8, Daugavpils, LV-5401, tās vadītājas Marinas Gerasimovas personā, kura rīkojas pamatojoties uz nolikumu, turpmāk PĀRDEVĒJS, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, turpmāk PIRCĒJS, tās \_\_\_\_\_\_\_\_\_\_\_\_\_\_\_\_\_\_\_\_\_\_ personā, no otras puses,

abi kopā vai katrs atsevišķi turpmāk saukti “PUSES”, pamatojoties uz PĀRDEVĒJA2024.gada \_\_\_\_\_\_\_\_\_\_\_\_\_ rīkotās izsoles rezultātiem (2024.gada \_\_\_\_\_\_\_\_\_ komisijas sēdes protokols Nr.\_\_\_\_\_\_\_, pamatojoties uz 2024.gada \_\_.\_\_\_\_\_\_\_\_\_\_\_\_ apstiprināto lēmumu Daugavpils valstspilsētas pašvaldībā), noslēdza šādu LĪGUMU:

**1. Līguma priekšmets**

* 1. PĀRDEVĒJS pārdot, bet PIRCĒJS pērk, Daugavpils valstspilsētas pašvaldības bilancē esošo kustamo mantu (turpmāk – kustamā manta): vieglo pasažieru transportlīdzekli – automašīnu **VOLKSWAGEN CADDY,** valsts reģistrācijas Nr.JS9372, šasijas Nr.WV2ZZZ2KZ9X105772, 1.reģistrācijas datums 31.03.2009., motora tilpums 1896 m3, degviela – dīzeļdegviela, krāsa – melna, nobraukums 310 000 km, tehniskās apskates derīguma termiņš līdz 17.10.2024.
	2. Kustamo mantu Pircējs nodod Pārdevējam ar nodošanas – pieņemšanas aktu.
1. **Pušu tiesības un pienākumi**
	1. **Pircēja tiesības un pienākumi:**
		1. PIRCĒJS apliecina, ka uz līguma noslēgšanas brīdi tam ir zināms šī līguma 1.1.punktā norādītās kustamās mantas stāvoklis un PIRCĒJAM par to pretenziju nav.
		2. PIRCĒJS ir atbildīgs par samaksu saskaņā ar elektroniskās izsoles un šī līguma noteikumiem.
		3. PIRCĒJS apņemas parakstīt Pārdevēja iesniegto Kustamās manas nodošanas – pieņemšanas aktu.
		4. Pircējs apmaksā ar Kustamas mantas reģistrāciju Ceļu satiksmes drošības direkcijas saistītos izdevumus. Kustamā manta tiek pārreģistrēta uz Pircēja vārda ne vēlāk kā 3 (trīs) darba dienu laikā pēc šī Līguma noslēgšanas, ko veic Pircējs bez Pārdevēja klātbūtnes un speciālajām pilnvarām.
	2. **Pārdevēja tiesības un pienākumi:**
		1. PĀRDEVĒJS garantē, ka šā līguma slēgšanas brīdī viņš ir vienīgais kustamās mantas īpašnieks un kustamā manta nav nevienam citam atsavināta, nav ieķīlāta, tai nav nekādu apgrūtinājumu vai ierobežojumu, kas varētu kavēt šā līguma slēgšanu.
		2. PĀRDEVĒJAM ir pienākums ar līguma parakstīšanas brīdi, noformēt kustamās mantas nodošanas – pieņemšanas aktu un Līguma noslēgšanas dienā nodot to parakstīšanai PIRCĒJAM.
2. **Līguma summa un norēķinu kārtība**
	1. Pirkuma kopējā līguma summa ir EUR \_\_\_\_\_\_\_\_\_ (\_\_\_\_\_\_\_\_\_\_\_ *euro* \_\_\_\_\_\_\_ *centi*).
	2. Uz pirkuma līguma parakstīšanas brīdi PIRCĒJS ir samaksājis pirkuma summu pilnā apmērā, **t**ai skaitā nodrošinājumu summu.
	3. Uz Līguma parakstīšanas brīdi Pircējs ir samaksājis Pārdevējam visu Līguma 3.1.punktā noteikto līguma summu un ieskaitījis to Daugavpils valstspilsetas pašvaldības norēķina kontā. Pārdevēja paraksts zem šī Līguma kalpo kā pierādījums pirkuma maksas saņemšanai.
3. **Pušu atbildība un strīdu izšķiršana**
	1. Kustamā manta tiek nodota PIRCĒJAM bez jebkādām ekspluatācijas vai cita veida garantijām no Pārdevēja puses, tās esošajā stāvoklī, ar kuru Pircējs ir pilnībā iepazinies, un tas viņam ir zināms. Pircējs apliecina, ka tam Līguma izpildes gaitā vai pēc tā darbības beigām nav un nebūs pretenziju pret Pārdevēju par Kustamās mantas tiesisko statusu, tehnisko stāvokli vai citām pirkuma priekšmeta pazīmēm.
	2. Ja šī līguma saistības netiek izpildītas vai tās tiek izpildītas nepienācīgi, vainīgā puse ir materiāli atbildīga saskaņā ar spēkā esošo likumdošanu.
	3. Strīdi šī līgumu sakarā izšķirami pusēm vienojoties, bet, ja tas nav iespējams, strīdus izšķir Latvijas Republikas tiesā.
4. **Nepārvarama vara**
	1. Neviena no līguma pusēm nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.
	2. Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.
	3. Darbaspēka nepietiekamība un materiālu trūkums netiek atzīti par nepārvaramas varas apstākļiem.
	4. Pusei, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.
	5. Nepārvaramas varas apstākļi ir rakstiski jāapstiprina ar attiecīgu kompetentu un neatkarīgu institūciju izziņu. Tirdzniecības palātas izziņa ir pietiekams pierādījums šādiem apstākļiem un to ilgumam. Ja šāds apstiprinājums netiek piestādīts 10 dienu laikā no nepārvaramas varas apstākļu rašanās brīža, puse nav tiesīga vēlāk atsaukties uz tiem.
	6. Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 mēnešus, otrai pusei ir tiesības līgumu lauzt.
5. **Personas datu aizsardzība un konfidencialitāte**
	1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
	2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
	3. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	4. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.
6. **Līguma termiņš, tā papildinājumi un grozījumi**
	1. Līgums stājas spēkā ar tā parakstīšanas brīdi un darbojas līdz pušu saistību pilnīgai izpildei.
	2. Līgumu var papildināt, grozīt vai lauzt pēc pušu vienošanās. Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.
	3. Jebkura no pusēm ir tiesīga lauzt šo līgumu un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu, rakstiski par to brīdinot otru pusi.
7. **Citi noteikumi**
	1. Puses apliecina, ka, slēdzot līgumu, labi apzinās Kustamās mantas vērtību, un atsakās turpmāk celt viena pret otru prasības par līguma atcelšanu pārmērīgu zaudējumu dēļ.
	2. Gadījumā, ja mainās viena no līgumslēdzēju pusēm, visus ar šā līguma pildīšanu saistītos pienākumus un tiesības uzņemas šīs puses tiesību pārmantotājs.
	3. Līgums sastādīts latviešu valodā uz 3 (trīs) lapām, pa 1 (vienam) līguma eksemplāram katrai Pusei.
8. **Pušu juridiskās adreses un rekvizīti**

|  |  |
| --- | --- |
| ***PĀRDEVĒJS*:** | ***PIRCĒJS*:**  |